text: Efterlyst fra Esbjergs bandekonflikt er anholdt og fængslet
  21 januar 2018 kl. 12.02
  21-årig anholdt lørdag i Aarhus og varetægtsfængslet søndag formiddag i Esbjerg. Han er sigtet for sin rolle i et skyderi på Stengårdsvej i Esbjerg tilbage i september.
  
  Syd- og Sønderjyllands Politi anholdt lørdag i samarbejde med Særlig Efterforskning Vest og Østjyllands Politi, den 21-årige Ali Taleb Abu-Stetieyh, som den 20. december blev efterlyst i medierne i forbindelse med et skyderi på Stengårdsvej i Esbjerg den 14. september 2017.
  Carsten Arentoft Andersen, vicepolitiinspektør, Syd-og Sønderjyllands Politi: "- Vi har en bandekonflikt i Esbjerg, hvor to grupperinger er oppe at toppes. I den forbindelse har vi fundet frem til, at Ali har relation til Esbjerg, selv om han bor i Aarhus. Han har afgivet skud ved episoden i september. "
  Ali Taleb Abu-Stetieyh blev søndag formiddag fremstillet i grundlovsforhør ved retten i Esbjerg, hvor han blev varetægtsfængslet i foreløbig fire uger. Grundlovsforhøret blev holdt for lukkede døre, og politiet har derfor i øjeblikket ikke flere kommentarer til grundlovsforhøret eller efterforskningen.
  - Vi har en bandekonflikt i Esbjerg, hvor to grupperinger er oppe at toppes. I den forbindelse har vi fundet frem til, at Ali har relation til Esbjerg, selv om han bor i Aarhus. Han har afgivet skud ved episoden i september, oplyste vicepolitiinspektør Carsten Arentoft Andersen fra Syd-og Sønderjyllands Politi i december.
   
  21-årig fortsat efterlyst
  Ved efterlysningen i medierne af Ali Taleb Abu-Stetieyh den 20. december blev også den 21-årige Walid Iyad Jared efterlyst i forbindelse med fund af skydevåben den 18. oktober sidste år på Stengårdsvej i Esbjerg. Han er endnu ikke anholdt.
  Politiet modtager derfor stadig gerne henvendelser såfremt nogen ser Walid Iyad Jared eller i øvrigt har oplysninger omkring hans færden eller opholdssted.
  Signalement
  Walid Iyad Jared beskrives som 170 centimeter høj, almindelig af bygning med mørkt kortklippet hår.
  